Luuka Jones

Luuka Jones (s. 18. lokakuuta 1988 Tauranga, Uusi-Seelanti) on uusiseelantilainen koskipujottelija.

Ura 
Jones aloitti kilpailemisen vuonna 2003 ollessaan 14-vuotias. Vuoden 2008 kesäolympialaisissa hän osallistui naisten koskimelonnan kajakkiyksikköön, mutta tuli maaliin viimeisenä. Seuraavissa vuoden 2012 kesäolympialaisissa hän tuli naisten koskimelonnan kajakkiyksikössä sijalle 14. Vuoden 2016 kesäolympialaisissa Rio de Janeirossa Jones saavutti olympiahopeaa naisten koskimelonnan kajakkiyksikössä espanjalaisen Maialen Chourrautin voittaessa.

Jones saavutti La Seu d'Urgell'n MM-kilpailuissa 2019 pronssia kajakkiyksiköiden henkilökohtaisessa kilpailussa.

Lähteet 

Uusiseelantilaiset melojat
Vuonna 1988 syntyneet
Elävät henkilöt
Uusiseelantilaiset olympiamitalistit